
Iubirea noastră-i o cetate 


Iubirea noastră-i o falnică cetate, 
Cu turnuri mari şi ziduri crenelate, 
Cu porţi masive de metal, 

Mai grele ca un piedestal. 


în curte creşte iarbă moale 
Şi arbori mici, cu frunze pân’ la poale, 
în ronduri largi, şi ori-pe-unde calci 
S-au pripăşit puzderie de maci. 

Totul e vis, o dulce feerie, 

De peste tot parfum de flori te-mbie. 
Timpul grăbit, aici, parcă se-opreşte. 
Doar sângele din inimi clocoteşte. 


Iubirea noastră e o falnică cetate. 

In care n-ai acces oricât de mult ai bate. 
Ea n-are nici străjeri şi nici arcaşi, 

Deşi-i păzită mai bine ca orişice lăcaş. 

Străjerii ei zeloşi suntem doar noi, 
Uniţi de soartă intr-un cald şuvoi. 
Şuvoi năvalnic de dragoste, dar care 
E o speranţă pentru fiecare. 


Cetatea noastră se poate nărui 
C-o simplă vorbă, spusă la-ntâmplare 
Contează cum venim, ce-i dăm şi ce-i vom dămi 
Şi, mai ales, cât o dorim de tare. 

Când ai sa vii 


Când ai să vii, iubita mea. 

Am să-ţi aşez pe cap o stea. 

Şi-n păr, pe o dantelă de amici, 
Am să-ti adun un roi de licurici. 


Căsuţa noastră cea de sus din cer 
Va străluci atunci în orişice ungher. 
Temeiul ei va fi iubirea pură, 
Clădită peste gheaţă, peste ură. 



Uniţi pe veci în inimi şi în ţel. 

Vom întâlni pe drum duşmani de orice fel. 
Clevetitori, făţarnici de temut 
Se vor izbi de noi ca de un scut. 


Din încleştarea ei cu legi şi stăvilare, 
Iubirea noastră va ieşi mai tare. 

(E limpede :) 

Există flori şi moarte, pământul este mic, 
Dar fără dragoste nu este nimic! 

Incertitudine 


Ca să ajung la tine, trecut-am prin vâltori. 
Udat până la piele, înfricoşat de nori. 
Insângerări de lespezi, nu le mai simt pe trup, 
Când urc, apoi, cu trudă, pe malul cel abmpt. 


Să mă mai uit în urmă, acum e prea târziu - 
Acum, când cărămia prea bine eu o ştiu. 

Mă-ndrept către-o lumină, prin brazi semeţi şi nalţi, 
Visez că sunt cu tine, păşind îmbrăţişaţi. 

Acum, când sunt aproape, un gând mă înfioară. 
Şi obosita râvnă mai tare mă doboară. 

Nu-i truda mea deşartă? Nu pot să mă înşel? 
Nu-i, poate, o căsuţă, şi eu văd un castel? 

Veacuri triste 


Veacuri triste, ’ntunecate, vin din urmă rotocol, 
S-amintească lumii de-astăzi despre morţi, nopţi şi pârjol. 
Cine trece azi prin viaţă făr’ să ştie ce a fost 
E nesimţitor şi rece, ori trăieşte fără rost. 


Nimeni n-are drept să tacă, când dator e să vorbească 
Despre cei răpuşi de tineri, n-apucând să mai trăiască. 
Despre crimele ascunse intr-un şir de vorbe mari. 
Despre faptele absurde ale-atâtor regi şi ţari. 

Unde-s cei trimişi la moarte de acei regi cruzi şi cinici, 
In războaie de orgolii pentru ei, cei mai puternici? 

Ştie cineva să-mi spună ce-au grăit în ceasul morţii 
Acei morţi trimişi de tineri ca să-şi pună capăt sorţii? 


Chiar şi astăzi mai sunt unii care-n umbră ascut săbii. 
Sperând să pornească iarăşi un război de portofolii. 
Lumea nu trebuie să-i lase pe aceşti nebuni fanatici 
Să răstoarne iarăşi totul, cum li-i vrerea de sălbatici. 

Nerăbdare 


Când seara, lin, se lasă, uşor uşa deschid 
Şi văd cum, rânduri, rânduri, luminile se-aprind. 
Fereastra ce o caut rămâne întunecată. 

O fi dormind iubita, sau iară e plecată? 


Ridic, dar, telefonul. Un sunet sacadat 
îmi dă a înţelege că iarăşi a plecat. 

Mâhnit mă-ntorc acasă, dar somnul nu mă fură. 
Aprind iarăşi lumina şi-ncep altă lectură. 

Când noaptea e târzie, un vânt uşor adie, 
Şi-mi suflă peste gene un puf de păpădie. 

II iau ca o chemare, nu ştiu când ajung jos. 
Sărind două-trei trepte, spre uşa cea din dos. 


în blocul cel din faţă e negură deplină. 
Numai la o fereastră acum este lumină. 
Alerg, dar fără zgomot, cuprins de bucurie, 
Şi-apăs apoi cu grabă pe mica sonerie. 

Când uşa se deschide, mai pot ciudă să port. 
Când braţele-i călduţe mă strâng ca un resort? 
Cum buzele arzânde se-nchid intr-un sărut, 
Mă simt ca-ntr-o beţie în care n-am băut. 

Despărţire 


Ce să mai sper, când fericirea 
Atât de repede s-a dus. 

De am rămas cu amintirea 
Şi cu regrete de nespus. 


Spre ce limanuri gândul zboară. 
Acum, când totul e pierdut? 
Treptele vieţii tot coboară, 

Şi-i greu s-aleg alt început. 

Nu mai aştept cu nerăbdare 
Să vii desculţă pe drumeag. 
Crescut-a iarbă pe cărare, 
Şi-şi paşte boii un moşneag. 


Mai ieri croiam din idealuri 
Măreţe punţi spre viitor. 
Toate plutesc acum pe valuri, 
Ca o epavă de vapor. 

Nu port nici ciudă, nici durere, 
Căci fericit am fost cândva. 

De ai simtit atunci ca mine 
Iţi mulţumesc, pierduta mea! 

Melancolie 


Nori plumburii de toamnă, plutind înspre apus, 
Mă-ndeamnă la tristeţe, deşi motive nu-s. 

Văd clipa despărţirii, în linişte deplină, 

Şi ochii tăi, în lacrimi, scăldaţi într-o lumină. 


Pierdut în amintire, simt paşii cum mă duc 
Spre locurile noastre, sub desfrunzitul nuc. 
O linişte adâncă pluteşte peste parcuri 
Şi-ncepe-uşor o boare s-adie dinspre lacuri. 


20 



Pădurea arămie în vânt se înfioară. 

Stârnind ninsori cu frunze ce-n aer parcă zboară 
Covorul de sub talpă foşneşte lin, uşor, 

Sub paşii mei molateci, de fluture în zbor. 


Peste banca părăsită, din margine de lacuri 
Pluteşte-un iz puternic de brusture şi vreascuri. 
In foşnetul de frunze ce-aduce-a simfonie, 

Simt pleoapa obosită, dar somnul întârzie. 

Pe părăsita bancă, unde domneşte tihna, 
Truditul trup se-opreşte să-şi caute odihna 
Dar liniştea râvnită e tulburată iar. 

De-o suplă veveriţă, ce sare-ntr-un arţar. 


îi urmăresc, o clipă, plutirea revolută. 

Pan’ ce dispare iarăşi, în zarea plumbuită. 
Cuprins de oboseală, încerc ca să visez, 

Dar timpul trece leneş. Nu dorm, nici nu cutez. 

Se-apropie-nserarea, îi văd mantaua sură. 
Şi-o clipă, văd aievea cum vine o trăsură. 
In poartă, vizitiul se-amncă sprinteior, 
C-o largă reverenţă, te-ajută să cobori. 


în rochia cea albă, ştergând frunzişul moale, 
Pari o crăiasă blondă, prin nori, în rotocoale. 
Aş vrea să vin la tine, să-ncerc să te dezmierd. 
Dar o clipire iute mă face să te pierd. 

în clipa ce urmează sunt trist, nespus de trist, 
Căci fără de iubire nu-i rost să mai exist. 

Ca şi în vis, în viaţă, e tristă despărţirea. 

Căci nu rămâi, din toate, decât cu amintirea. 


Năvalnicu-ntuneric se-ntinde fără veste 
Şi vântul se-nteţeşte şi zburdă peste creste. 
Ce tristă e pădurea, ce crudă-i despărţirea. 
Căci nu rămâi, din toate, decât cu amintirea! 


1986, Piteşti 

Bârfitorilor mei 


Voi, cu găuri în simţire, 
Făr-de patimă-n amor, 

Aţi auzit despre iubire 
Aţi pronunţat cuvântul dor? 


Ati ascultat clinchetul tainic 
Al unui limpede izvor? 

V-aţi întristat când, singuratic, 
Călcaţi al ierbilor covor? 

V-aţi dăruit în vreo iubire, 
Simtit-ati că vă trec fiori. 

Când vă-ndreptaţi spre o-ntâlnire, 
Cu un imens buchet de flori? 


Atunci de ce, din răutate 
Trageţi cu gloanţe în amor? 
De ce uitati de demnitate 
Şi clevetiţi cu-atâta zor? 

De ce nu vă vedeţi de treabă. 

Şi scoateţi colţii prin vreun gard? 
Aici nu-i târg, nu e tarabă, 

Nu-s în primejdie să mă ard. 


Deşi n-am timp — doar am probleme 
Eu c-o zicală tot v-ating: 

Câinele de drum se teme, 

Şi-ţi poartă grija cel nătâng. 



Reîntoarcerea acasă 


întorcându-mă acasă. 

La căsuţa de sub tei 
Am găsit iarba de coasă 
Şi mult dor de bunii mei. 


Bunii mei sunt duşi departe. 
Sus în deal, la tintirim. 

Calea sorţii ne desparte: 

Ei s-au dus, iar noi trăim. 

Teiul pare tot mai falnic, 

Ca un brad din lumi celeste, 
Şi-un parfum de floare, tainic. 
Peste tot parcă pluteşte. 


Păsările, roi pe vremuri, 

Nu se strâng seara-n coteţ. 
Nu-s în curte, nici, pe garduri, 
Nu-i cocoşul cel semeţ. 

Casa parcă-i tot mai tristă. 
Toţi pereţii au crăpat, 

Dar mă bucur că există 
Şi că nu s-a dărâmat. 


Am simtit atunci în mine 
O durere surdă, rece, 

Şi o lacrimă, prin gene, 
Mi-a şoptit că... totul trece. 

Nimic nu se mai întoarce, 
Ce va fi nimeni nu ştie. 

Tot ce-a fost e dus, şi pace. 
Să visezi e o prostie. 


22 decembrie 2010 

Poezie din sat 


Marin Chiorii 
împuşcă norii’. 

Şi, când taie raţele, 
Ce mănâncă maţele. 

